S-1333/2009

Ár 2010, miðvikudaginn 6. janúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1333/2009: Ákæruvaldið (H-kvk-nf M-kvk-nf S-kvk-nf) gegn N-x-x D-x-x, sem tekið var til dóms 4. sama mánaðar.

Málið er höfðað með ákæru ríkissaksóknara, dagsettri 14. desember sl. á hendur ákærða, N-x-x D-x-x, kt. 000000-0000, Ránargötu 2, Reykjavík, „fyrir eftirtaldar sérstaklega hættulegar líkamsárásir framdar í Reykjavík á árinu 2008:

Með því að hafa, aðfaranótt laugardagsins 1. nóvember fyrir utan Landsbankann að Laugavegi 77 ráðist á E-kk-þf B-kk-þf R-kk-þf, slegið hann hnefahöggi í andlitið og slegið hann með glerflösku í höfuðið þannig að hann féll í jörðina en síðan sparkað í bringu hans, með þeim afleiðingum að hann hlaut mar í kringum augnumgjörð og brotið bringubein.

Með því að hafa, aðfaranótt laugardagsins 13. desember fyrir utan skemmtistaðinn Mónakó, Laugavegi 78, ráðist á M-kk-þf D-kk-þf E-kk-þf og slegið hann hnefahöggi í andlitið og sparkað í höfuð hans og líkama, með þeim afleiðingum að hann hlaut mar á framhandlegg, brot á tönnum, brot á nefbeinum og rifbeinsbrot.

Teljast brot þessi varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttakrafa:

Af hálfu E-kk-ef B-kk-ef R-kk-ef, kennitala 000000-0000, er krafist miskabóta, samtals að fjárhæð kr. 618.940, auk vaxta skv. 8. gr. vaxtalaga nr. 38/2001 frá tjónsdegi til 11. desember 2008 að telja en síðan dráttarvaxta, skv. II kafla sömu laga til greiðsludags, sbr. ákærulið 1.

Af hálfu M-kk-ef D-kk-ef E-kk-ef, kennitala 000000-0000, er krafist miskabóta, samtals að fjárhæð kr. 1.200.000 og skaðabóta samtal að fjárhæð kr. 75.000 vegna útlagðs kostnaðar vegna læknisþjónustu, auk vaxta skv. 16. gr. skaðabótalaga nr. 50/1993 frá 13. desember 2008 þar til mánuður er liðinn frá birtingu skaðabótakröfu þessarar, en með dráttarvöxtum skv. III. kafla vaxtalaga nr. 38/2001 frá þeim degi til greiðsludags, sbr. ákærulið 2.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Ákærði hefur frá upphafi játað brot sín greiðlega og hann hefur ekki áður gerst sekur um refsivert athæfi. Þá hefur hann viðurkennt bótaskyldu gagnvart þeim sem hann misgerði við. Á hinn bóginn verður að líta til þess að árásir hans voru hrottalegar og hættulegar og ollu jafnframt nokkrum áverkum. Þykir refsing ákærða hæfilega ákveðin fangelsi í 12 mánuði. Rétt er að fresta því að framkvæma 9 mánuði af refsingu þessari og ákveða að sá hluti hennar falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Af hálfu E-kk-ef B-kk-ef R-kk-ef er þess krafist að ákærði verði dæmdur til þess að greiða honum 618.940 krónur í skaðabætur ásamt almennum vöxtum frá 1. nóvember 2008 til 11. desember 2008 en eftir það með dráttarvöxtum til greiðsludags. Krafan sundurliðast sem hér segir:

miskabætur 500.000 krónur

útlagður kostnaður 1.367 -

lögmannsþóknun 94.436 -

vsk. á hana 23.137 -

Bætur fyrir miska þykja hæfilega ákveðnar 280.000 krónur og fyrir útlögðum kostnaði eru nægileg gögn í málinu. Loks telst lögmannskostnaður ásamt virðisaukaskatti vera hæfilega ákveðinn 100.000 krónur. Ber því að dæma ákærða til þess að greiða E-kk-þgf B-kk-þgf R-kk-þgf samtals 381.367 krónur ásamt almennum vöxtum af þessari fjárhæð frá 1. nóvember 2008 til 11. desember 2008 en eftir það með dráttarvöxtum til greiðsludags.

Af hálfu M-kk-ef D-kk-ef E-kk-ef er þess krafist að ákærði dæmdur til þess að greiða honum 1.275.000 krónur í skaðabætur ásamt almennum vöxtum frá 13. desember 2008 þar til mánuður er liðinn frá birtingu skaðabótakröfunnar en eftir það með dráttarvöxtum til greiðsludags. Krafan sundurliðast sem hér segir:

útlagður sjúkrakostnaður 75.000 krónur

miskabætur 1.200.000 -

Loks er þess krafist að ákærði verði dæmdur til þess að greiða málskostnað að mati dómsins.

Bætur fyrir miska þykja vera hæfilega ákveðnar 350.000 krónur og fyrir sjúkrakostnaðinum hafa verið lögð fram fullnægjandi gögn. Loks þykja bætur fyrir lögmannskostnað að viðbættum virðisaukaskatti vera hæfilega ákveðnar 80.000 krónur. Ber því að dæma ákærða til þess að greiða M-kk-þgf D-kk-þgf E-kk-þgf 505.000 krónur í skaðabætur ásamt almennum vöxtum af þessari fjárhæð frá 13. desember 2008 til 22. janúar 2010 en eftir það með dráttarvöxtum til greiðsludags.

Að endingu ber að dæma ákærða til þess að greiða 105.977 krónur í sakarkostnað.

DÓMSORÐ:

Ákærði, N-x-x D-x-x, sæti fangelsi í 12 mánuði. Frestað er því að framkvæma 9 mánuði af refsingunni og fellur sá hluti hennar niður að liðnum 3 árum frá dómsuppsögu að telja, haldi ákærði almennt skilorð.

Ákærði greiði E-kk-þgf B-kk-þgf R-kk-þgf 381.367 krónur í skaðabætur ásamt almennum vöxtum 1. nóvember 2008 til 11. desember 2008 en eftir það með dráttarvöxtum til greiðsludags.

Ákærði greiði M-kk-þgf D-kk-þgf E-kk-þgf 505.000 krónur í skaðabætur ásamt almennum vöxtum frá 13. desember 2008 til 22. janúar 2010 en eftir það með dráttarvöxtum til greiðsludags.

Loks greiði ákærði 105.977 krónur í sakarkostnað.

P-kk-nf G-kk-nf